text: শ্রীনগরে ৫ ছিনতাইকারী আটক | Top News24 Online - টপ নিউজ২৪ অনলাইন
  শ্রীনগর (মুন্সীগঞ্জ) প্রতিনিধি: শ্রীনগরে ৪ লাখ টাকা ছিনিয়ে নিয়ে পালানোর সময় জনতা ৫ ছিনতাইকারীকে আটক করে পুলিশে সোপর্দ করেছে। গত বুধবার রাত ১০ টার দিকে উপজেলার হাঁসাড়া এলাকা এই ঘটনা ঘটে। আটককৃত ছিনতাইকারীরা হল লিমন মিয়া (২২), মনসুর (২৬), মজিবর রহমান (৫০), হাবিবুর রহমান (২৫) ও মো. শাহিন (৪৫)।
  পুলিশ ও স্থানীয়রা জানায়, হাঁসাড়া পালের বাড়ি মার্কেটের রাফসান কসমেটিক ব্যবসায়ী ও বিকাশ এজেন্ট আমিনুল ইসলাম রাতে দোকান বন্ধ করে বাড়ি ফিরছিল। রাত ১০ টার দিকে সে নয়াপাড়া জামে মসজিদের সামনে আসলে অভিযুক্ত ছিনতাইকারীরা অস্ত্রের মুখে জিম্মি করে নগদ ৪ লাখ টাকা ছিনিয়ে নিয়ে পালিয়ে যাওয়ার সময় তার ডাক চিৎকারে এলাকাবাসী এগিয়ে এসে ছিনতাইকারীদের আটক করে। পরে গণধোলাই দিয়ে তাদেরকে শ্রীনগর থানায় সোপর্দ করে।
  এ ব্যাপারে শ্রীনগর থানার অফিসার ইনচার্জ মো. আমিনুল ইসলাম জানান, আটককৃত ৫ ছিনতাইকারীর বিরুদ্ধে মামলার পর মুন্সীগঞ্জ কোর্টে প্রেরণ করা হয়েছে।